|  |
| --- |
| **IZVJEŠĆE O SAVJETOVANJU S JAVNOŠĆU****U POSTUPKU DONOŠENJA ODLUKE**Nositelj izrade izvješća: Grad Pula - Pola, Upravni odjel za komunalni sustav i upravljanje imovinomPula 29. studeni 2022. godine |
| **Naziv akta za koji je provedeno savjetovanje s javnošću**  | **Nacrt prijedloga Odluke o donošenju Plana upravljanja pomorskim dobrom na području Grada Pula - Pola za 2023. godinu.** |
| **Naziv tijela nadležnog za izradu nacrta / provedbu savjetovanja**  | Upravni odjel za komunalni sustav i upravljanje imovinom |
| **Razlozi za donošenje akta i ciljevi koji se njime žele postići uz sažetak ključnih pitanja** | Godišnji plan upravljanja pomorskim dobrom obvezno sadrži plan redovnog upravljanja pomorskim dobrom, sredstva za redovno upravljanje te popis djelatnosti iz Jedinstvenog popisa djelatnosti na pomorskom dobru koje se mogu obavljati na području grada ili općine koja ga donosi i mikrolokacije za obavljanje tih djelatnosti (opisno, skica, k.č.br. ili dr.).Slijedom navedenoga predlože se donošenje Odluke o donošenju Plana upravljanja pomorskim dobrom na području Grada Pula - Pola za 2023. godinu. |
| **Objava dokumenata za savjetovanje** **Razdoblje provedbe savjetovanja**  | https://www.pula.hr/hr/eusluge/ekonzultacije/ekonzultacije-u-tijeku/87/nacrt-prijedloga-odluke-o-donosenju-plana-upravljanja-pomorskim-dobrom-na-podrucju-grada-pula-pola-za-2023-godinu/ |
| Internetsko savjetovanje s javnošću provedeno je u razdoblju od 27. listopada 2022. godine do 28. studenog 2022. godine |
| **Pregled osnovnih pokazatelja uključenosti savjetovanja s javnošću**  | U za to propisanom roku zaprimljeno je 21 prijedlog podnesenih od strane zainteresirane javnosti. |
| **Troškovi provedenog savjetovanja** | Provedba javnog savjetovanja nije iziskivala dodatne financijske troškove. |

**Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje**

|  |  |  |  |
| --- | --- | --- | --- |
| **RB** | **Sudionik savjetovanja (ime i prezime pojedinca, naziv organizacije)** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)** |
| **1.** | **Marko Ristić** | **Zaprimljeno 28.10.2022.**PoštovaniMolim vas informaciju vezano za konc. odobrenja koja se u 2023. planiraju na Valkanama.Hvala unprijedLp | **NE PRIHVAĆA SE**Ne radi se o prijedlogu ili mišljenju već upitu, nije predmet savjetovanja. |
| **2.** | **Milan Nenezić** | **Zaprimljeno 01.11.2022.**Iz odluke izbaciti mogućnost koncesijskog odobrenja  za postavljanja ležaljka i suncobrana jer ih  i sada ima previše na pulskim plažama, te stanovnici Pule nemaju gdje staviti svoj ručnik na javnim  plažama. Pogotovo na plaži ispod hotela Brioni i plaži Ambrela.   S poštovanjem  | **NE PRIHVAĆA SE**Planom nije predviđeo povećavanje kapaciteta za iznajmljivanje ležaljki i suncobrana. Plaže ispod Hotela Brioni i plaža Ambrela imaju izdana koncesijska odobrenja do 31.12.2026. |
| **3.** | **Kristian Novak** | **Zaprimljeno 02.11.2022.**Poštovani,Zanima nas ako se može ubaciti u plan još sredstva za iznamljivanje?Zainteresirani smo za lokaciju Kupalište Valkane za iznajmljivanje sredstava 8 do 10 kajaka i postavljanje male montažne kučice 15 do 20m2 gdje bi se to spremalo preko noći.Kolika bi bila cijena po sezoni za tu kučicu ako se može negdje staviti?Nadam se Vašem odgovoru i unaprijed zahvaljujemLijep pozdrav   | **NE PRIHVAĆA SE**Nema prostornih mogućnosti za povećavanje kapaciteta djelatnosti za iznajmljivanje kajaka. |
| **4.** | **Tihana Čurović Metta Experience d.o.o.** | **Zaprimljeno 03.11.2022.****PRIGOVOR PRIJEDLOG ZA UVRŠTENJE U PLAN UPRAVLJANJA POMORSKIM DOBROM ZA 2023 GODINU**Poštovani,Molila bih vas da se uvrsti 10 kajaka i 5 SUP dasaka na lokaciju Verudela, Ambrela lok. 8.17, u plan upravljanja pomorskim dobrom za 2023 godinu u cilju širenja sportsko - rekreacijskog sadržaja na toj području. Riječ je o prozirnim kajacima koji bi bili namjenjeni za vođene dnevne i noćne izlete po kojima smo već prepoznatljivi širem broju ljudi te veoma dobro rangiranom brendu u Istri i šire. SUP daske bi bile namjenjene vođenju SUP Joga satova. Na spomenutoj lokaciji nema slične ponude pa smatramo da bi ova sportska djelatnost pozitivno utjecala na atraktivnost turističke destinacije. Unaprijed zahvaljujem,  | **PRIHVAĆA SE** |
| **5.** | **Tihana Čurović Metta Experience d.o.o** | **Zaprimljeno 04.11.2022.**Poštovani, u prilogu šaljem prijedlog za uvrštenje sportsko-rekreativnog sadržaja u Plan upravljanja pomorskim dobrom za 2023. godinu.DOPUNA S OBRAZLOŽENJEM PRIGOVORU OD DANA 3.11.2022. SPRIJEDLOGOM ZA UVRŠTENJE SPORTSKO-REKREATIVNOG SADRŽAJA U PLAN UPRAVLJANJA POMORSKIM DOBROM ZA 2023. GODINU Poštovani, uvidom u Nacrt Plana upravljanja pomorskim dobrom za 2023.g razvidno je kako je naša mikrolokacija sa sportsko-rekreativnim sadržajem, točnije 5 SUP Yoga dasaka na lokaciji Ambrela, uklonjena iz predmetnog privremenog nacrta plana upravljanjem pomorskim dobrom za 2023 godinu. Naime, pretpostavljamo da je uklanjanje tog sadržaja (lok.8.17) nastalo omaškom jer svih ovih godina našeg vođenja satova SUP Yoge te izleta na SUP daskama, dobili smo samo pozitivnu povratnu informaciju ne samo od turista koji su u velikoj mjeri zadovoljni korisnici naših usluga, već i lokalnog stanovništva kojemu je to od početka bio novi i inovativni sadržaj u ponudi našega grada. Već godinama uspješno surađujemo sa svim hotelima te apartmanskim naseljima na području Verudele i šire te smatram da ta aktivnost u velikoj mjeri obogaćuje autentičnost ponude sportsko-rekreativnog sadržaja. Nositelji smo te aktivnosti od 2015. godine na lokaciji Ambrela, te bih Vas molila da ta aktivnost i dalje bude uvrštena u plan upravljanja pomoskim dobrom za 2023 godinu, pod brojem lok.8.17. https://www.mettafloat.com/en/pula-verudela/metta-float-paddleboard-yoga-ambrela/ Nastavno na gore izneseno, ističemo i dodatan prijedlog za uvrštavanjem 10 prozirnih kajaka na istoj lokaciji -Verudela, Ambrela lok. 8.17, u Plan upravljanja pomorskim dobrom za 2023. godinu u cilju širenja sportsko - rekreacijskog sadržaja na toj području. Riječ je o prozirnim kajacima koji bi bili namjenjeni za vođenje dnevnih i noćnih izleta po kojima smo već prepoznatljivi širem broju ljudi te veoma dobro rangiranom brendu u Istri i šire. Treći smo u Hrvatskoj sa ponudom ove aktivnosti te smatram da bi uvelike oplemenili prepoznatljivost turističke ponude rekreativnog sadržaja.https://www.mettafloat.com/en/pula-verudela/metta-float-sup-pula/transparent-kayak-glownight-tour/ Obje aktivnosti ne narušavaju ekološku ravnotežu, ne koriste nikakva fosilna goriva te pritom ne ostavljaju nikakve negativne posljedice na prirodu gdje se održavaju. Na spomenutoj lokaciji nema slične ponude pa smatramo da bi ova sportska djelatnost pozitivno utjecala na atraktivnost spomenute mikrolokacije i šire.Slijedom navedenog, budući da je predmetna sportsko-rekreativna djelatnost na navedenoj lokaciji aktivna od 2015.godine, smatramo da nema zapreke da ista i ubuduće bude uvrštena u Plan upravljanja pomorskim dobrom za 2023.godinu. Unaprijed zahvaljujem na razmatranju ovog prijedloga te se nadam da će isti s Vaše strane biti prihvaćen.Lijep pozdrav, | **ODGOVORENO POD RED. BR. 4.** |
| **6.** | **Tihana Čurović Metta Experience d.o.o.** | **Zaprimljeno 07.11.2022.****PRIGOVOR PRIJEDLOG ZA UVRŠTENJE U PLAN UPRAVLJANJA POMORSKIM DOBROM ZA 2023 GODINU**Poštovani,Molila bih vas da se uvrsti 10 kajaka i 5 SUP dasaka na lokaciju Verudela, Ambrela lok. 8.17, u plan upravljanja pomorskim dobrom za 2023 godinu u cilju širenja sportsko - rekreacijskog sadržaja na toj području. Riječ je o prozirnim kajacima koji bi bili namjenjeni za vođene dnevne i noćne izlete po kojima smo već prepoznatljivi širem broju ljudi te veoma dobro rangiranom brendu u Istri i šire. SUP daske bi bile namjenjene vođenju SUP Joga satova. Na spomenutoj lokaciji nema slične ponude pa smatramo da bi ova sportska djelatnost pozitivno utjecala na atraktivnost turističke destinacije. Unaprijed zahvaljujem,  | **ODGOVORENO POD RED. BR. 4.** |
| **7.** | **Tihana Čurović Metta Experience d.o.o.** | **Zaprimljeno 07.11.2022.**DOPUNA S OBRAZLOŽENJEM PRIGOVORU OD DANA 3.11.2022. SPRIJEDLOGOM ZA UVRŠTENJE SPORTSKO-REKREATIVNOG SADRŽAJA U PLAN UPRAVLJANJA POMORSKIM DOBROM ZA 2023. GODINU Poštovani, uvidom u Nacrt Plana upravljanja pomorskim dobrom za 2023.g razvidno je kako je naša mikrolokacija sa sportsko-rekreativnim sadržajem, točnije 5 SUP Yoga dasaka na lokaciji Ambrela, uklonjena iz predmetnog privremenog nacrta plana upravljanjem pomorskim dobrom za 2023 godinu. Naime, pretpostavljamo da je uklanjanje tog sadržaja (lok.8.17) nastalo omaškom jer svih ovih godina našeg vođenja satova SUP Yoge te izleta na SUP daskama, dobili smo samo pozitivnu povratnu informaciju ne samo od turista koji su u velikoj mjeri zadovoljni korisnici naših usluga, već i lokalnog stanovništva kojemu je to od početka bio novi i inovativni sadržaj u ponudi našega grada. Već godinama uspješno surađujemo sa svim hotelima te apartmanskim naseljima na području Verudele i šire te smatram da ta aktivnost u velikoj mjeri obogaćuje autentičnost ponude sportsko-rekreativnog sadržaja. Nositelji smo te aktivnosti od 2015. godine na lokaciji Ambrela, te bih Vas molila da ta aktivnost i dalje bude uvrštena u plan upravljanja pomoskim dobrom za 2023 godinu, pod brojem lok.8.17. https://www.mettafloat.com/en/pula-verudela/metta-float-paddleboard-yoga-ambrela/ Nastavno na gore izneseno, ističemo i dodatan prijedlog za uvrštavanjem 10 prozirnih kajaka na istoj lokaciji -Verudela, Ambrela lok. 8.17, u Plan upravljanja pomorskim dobrom za 2023. godinu u cilju širenja sportsko - rekreacijskog sadržaja na toj području. Riječ je o prozirnim kajacima koji bi bili namjenjeni za vođenje dnevnih i noćnih izleta po kojima smo već prepoznatljivi širem broju ljudi te veoma dobro rangiranom brendu u Istri i šire. Treći smo u Hrvatskoj sa ponudom ove aktivnosti te smatram da bi uvelike oplemenili prepoznatljivost turističke ponude rekreativnog sadržaja. https://www.mettafloat.com/en/pula-verudela/metta-float-sup-pula/transparent-kayak-glownight-tour/ Obje aktivnosti ne narušavaju ekološku ravnotežu, ne koriste nikakva fosilna goriva te pritom ne ostavljaju nikakve negativne posljedice na prirodu gdje se održavaju. Na spomenutoj lokaciji nema slične ponude pa smatramo da bi ova sportska djelatnost pozitivno utjecala na atraktivnost spomenute mikrolokacije i šire.Slijedom navedenog, budući da je predmetna sportsko-rekreativna djelatnost na navedenoj lokaciji aktivna od 2015.godine, smatramo da nema zapreke da ista i ubuduće bude uvrštena u Plan upravljanja pomorskim dobrom za 2023.godinu. Unaprijed zahvaljujem na razmatranju ovog prijedloga te se nadam da će isti s Vaše strane biti prihvaćen.Lijep pozdrav | **ODGOVORENO POD RED. BR. 4.** |
| **8.** | **Sandro Turković** | **Zaprimljeno 07.11.2022.**Poštovani,U prilogu šaljem prijedlog o problemskom rješenju na spomenutoj mikrolokaciji.Unaprijed zahvaljujemLijep Pozdrav Poštovani, uvidom u prijedlog Odluke o izmjeni Odluke o donošenju plana upravljanja pomorskim dobrom na području Grada Pule za 2022. godinu, vidljivo je kako popis dozvoljenih djelatnosti na mikrolokaciji „Punta Verudela“ nepromijenjenog obujma. Trenutno stanje, odnosno popis djelatnosti za predmetnu mikrolokaciju reguliran je na nezadovoljavajući način iz više razloga koje ćemo potanje razraditi u ovome dopisu. Glavni razlog potrebe izmjena trenutnog stanja jest nerazmjer u mogućnostima između pojedinih ponuditelja dozvoljenih sadržaja, uzevši u obzir kako pojedini korisnici trenutno važećih koncesijskih odobrenja imaju priliku faktički onesposobiti, odnosno u potpunosti okrnjiti priliku iskorištavanja zakonito ostvarenih koncesijskih odobrenja drugih pravnih osoba u smislu ponude istog sadržaja i usluga metodom dumping cijena s ciljem „izguravanja“ tih korisnika s mikrolokacije na kojoj prethodni provodi vlastite usluge. Na konkretnoj mikrolokaciji „Punta Verudela“ neimenovani „ponuditelj A“ koji dugi niz godina provodi usluge komercijalno-rekreacijskog sadržaja, pojavljivanjem „ponuditelja B“ koji se bavi djelatnošću, iznajmljivanja sredstava – kajaci – 10 komada, s isključivim ciljem onesposobljavanja rada ponuditelja B na istoj mikrolokaciji. Dakle u konkretnom je slučaju, ponuditelj A koji posjeduje čitav niz koncesijskih odobrenja pojavljivanjem novog ponuditelja odlučio „ aktivirati“ koncesijsko odobrenje iznajmljivanja sredstava – 6 kajaka koje ima na istoj lokaciji, dok se prethodnih godina iako je isto koncesijsko odobrenja posjedovao do tada nikada nije bavio navedenom djelatnošću. Ne samo kako je ponuditelj A tek dolaskom ponuditelja B odlučio nuditi isti sadržaj, uz čitav niz drugih koje ima, već je uporno postavljao različite cijene od ponuditelja B, te je nazvao svoju lokaciju gotovo istim imenom kao ponuditelj B, što nam jasno pokazuje namjeru ponuditelja A, te jasno ukazuje da je cilj aktivacije usluge iznajmljivanja kajaka bila poslovna propast ponuditelja B, koji se za razliku od prethodno navedenog bavi isključivo djelatnošću iznajmljivanja kajaka na predmetnoj lokaciji. Nadalje, prilikom odobravanja koncesijskog odobrenja ponuditelju B i argumentacije njegovog sadržaja od strane nadležnih tijela rečeno je kako je razlog odobravanja broja od 10 kajaka te pozicioniranja istih na lokaciji koja je u neposrednoj blizini prohodnog dijela plaže (na stijenama), u činjenici da se samom pojavom takve vrste sadržaja okupira veliki dio prostora na plaži, a koji je potreban radi nesmetanog uživanja u pomorskom dobru od strane rezidenata i nerezidenata RH i Grada Pule. Zaključno, ne samo kako je ponuditelj A na neprihvatljiv način (metodom dumping cijena te kopiranjem imena) pokušao izgurati ponuditelja B sa predmetne lokacije, te mu samim time pokušao oduzeti zakonom i Ustavom zajamčena prava na krajnje nemoralan način, već je samom aktivacijom usluge dodatno popunio prostorne kapacitete prohodnog dijela plaže na mikrolokacije „Punta Verudela“ za obitavanje, kupanje, sunčanje, od strane fizičkih osoba, što je i primarna „usluga“ jedne plaže, te se ne smije dogoditi da sekundarni sadržaj onemogući uporabu pomorskog dobra u onom najjednostavnijem smislu. S obzirom na prethodno navedeno predlaže se ukidanje djelatnosti 11.16. djelatnost iznajmljivanja sredstava – 6 kajaka na mikrolokaciji „ Punta Verudela“. | **NE PRIHVAĆA SE**Za predmetnu lokaciju izdana su važeća koncesijska odobrenja.Ostalo nije predmet Odluke. |
| **9.** | **Mateo Lalić** PULA TOURS, vl. Anto LalićPula, Teslina ulica 30 | **Zaprimljeno 07.11.2022.**Poštovani, U prilogu je primjedba na prijedlog za izdavanje nove mikrolokacije. Lp, Primjedba na prijedlog za izdavanje nove mikrolokacije za iznajmljivanja sredstava i organiziranja pustolovnih turaPoštovani,u komunikaciji sa gradskim službama sugerirano nam je da predamo zahtjev za novu mikrolokaciju na plaži u uvali Stoja, isto smo učinili te na zahtjev nismo dobili nikakav pisani odgovor.U zadnjoj Odluci o donošenju plana upravljanja pomorskim dobrom na području grada Pule za 2023. godinu nismo primjetili ni jednu novu mikrolokaciju na Stoji, osim povećanja broja sredstava na postojećim mikrolokacijama plaža Valovine i kamp Stoja.Kao što vam je poznato, od 2019. godine se bavimo organiziranjem pustolovnih tura kajacima na Stoji, točnije uvali Valovine. S obzirom da nismo bili u mogućnosti dobiti koncesijsko odobrenje za obavljanje djelatnosti bili smo primorani koristiti javnu gradsku površinu odnosno parkiralište i plažu Valovine. Kako bi izbjegli daljnje komplikacije i probleme vezane za korištenje javne gradske površine, nadamo se da će se naš prijedlog uvažiti te da ćemo pronaći zajedničko rješenje.Za dodatne informacije na raspolaganju smo kroz neposredan razgovor kao i kontakte putem mobitela i e-maila. Srdačno Vas pozdravljamo.S poštovanjem, | **NE PRIHVAĆA SE**Nema prostornih mogućnosti za povećavanje kapaciteta i novih lokacija za djelatnost iznajmljivanja sredstava izvan povećanja koje je predviđeno Odlukom. |
| **10.** | **Danijela Birgmajer- Bjelica**  | **Zaprimljeno 08.11.2022.**Poštovani, Kao korisnik koncesijskog odobrenja za obavljanje djelatnosti na području unutrašnjih morskih voda i teritorijalnog mora RH BRID d.o.o., Proštinske bune 41, Pula, OIB 36570179559  šaljemo očitovanje na Nacrtu  prijedloga Odluke o donošenju Plana upravljanja pomorskim dobrom na području Grada Pula - Pola za 2023. GodinePrema Nacrtu  prijedloga Odluke o donošenju Plana upravljanja pomorskim dobrom na području Grada Pula - Pola za 2023. Godine Izostavili ste  slijedeće MIKROLOKACIJE :  9.11. vodeni skuter  ( 2 komada)9.12. kiosk 12 m2 + terasa9.12.1. 9.13. kiosk 12 m2Koncesijska odobrenja koja su trenutno odobrena i aktivna   izdana su  za BRID d.o.o., Proštinske bune 41, Pula, OIB 36570179559 Vrijede do 31.12.2022. **Molimo da navedene mikrolokacije ( 9.11.-dva komada,  9.12., 9.12.1. ,  i  9.13.)   uvrstite u plan upravljana pomorskim dobrom na području Grada Pule za 2023.godine** **budući da navedene mikriolokacije nisu sporne niti narušavanju nesmetano korištenje pomorskog dobra od strane svih  korisnika pomorskog dobra ,** **kako bi mogli obnoviti iste i nastaviti obavljati djelatnosti prema navedenim koncesijskim odobrenjma.**  | **NE PRIHVAĆA SE**Analizom stanja prethodnih godina utvrđen je nedostatak prostornih kapaciteta na predmetnom području, odnosno prekapacitiranost prostornih resursa. |
| **11.** | **Castagnoli Filippo <castagnolifilippo@gmail.com>** | **Zaprimljeno 12.11.2022.**Dobro jutro, moje ime je Castagnoli Filippo i talijanski sam poduzetnik. Zanima me mogućnost ulaganja u grad Pula za novi plan upravljanja pomorskim dobrom. Koji je nadležni ured? ima li već raspisan natječaj? Naša grupa, specijalizirana za upravljanje kupalištima, već djeluje s različitim strukturama u poznatom gradu Milano-Marittima, biseru rivijere Romagna. Mogli bismo donijeti svoje poduzetničko znanje u vaš grad! Hvala vam | **NE PRIHVAĆA SE**Nije predmet Odluke. |
| **12.** | **ABG agent d.o.o.** | **Zaprimljeno 15.11.2022.**Poštovani,1. ABG agent d.o.o. nositelj je koncesijskih odobrenja za obavljanje djelatnosti na pomorskom dobru u petogodišnjem razdoblju od 2017. do 2022. godine, i to na mikrolokacijama u ovogodišnjem Planu upravljanja pomorskim dobrom na području Grada Pule-Pola (dalje: Plan) označenima kao 8.9. – djelatnost iznajmljivanja sredstava – pedaline – 6 komada, i 8.10. – komercijalno-rekreakcijski sadržaji – acqua park i drugi morski sadržaji.

U proteklom razdoblju obavljali smo navedene djelatnosti i uredno podmirivali obaveze prema Gradu Puli, drugim javnopravnm tijelima, djelatnicima i poslovnim partnerima.Ni od Grada Pule ni od drugih osoba nismo nikada dobili nikakve primjedbe na obavljanje navedenih djelatnosti.Podnijeli smo zahtjeve Gradu Puli zahtjeve za dodjelu koncesijskih odobrenja za nastavak obavljanja tih djelatnosti.1. Iz nacrta prijedloga Odluke o donošenju Plana za 2023. godinu razvidno je da njime nije planirano davanje koncesijskih odobrenja za gore navedene djelatnosti, i da ta odluka nije obrazložena.

Usporedbom Plana za 2022. godinu i nacrta prijedloga Odluke o donošenju Plana za 2023. godinu, vidljivo je da je planirano ukidanje lokacija 1.15. i 1.20. na lokaciji za kioske i ugostiteljske terase, tzv. beach-barove, (uz dodavanje nove za istu djelatnost), za koje saznajemo da više nema interesa dosadašnjih nositelja koncesijskih odobrenja; također, planirano je ukidanje jedne lokacije za istu namjenu na kupalištu Valkane, dok je za tu namjenu preostala jedna lokacija, a na Saccorgiani je od četiri lokacije za tu namjenu preostala samo jedna. Izvan navedenoga, Planom za 2023. godinu planirano je povećanje broja sredstava za iznajmljivanje (kajaci, SUP-ovi i sl.) na ukupno 6 lokacija, na 3 je ta djelatnost ukinuta a na jednoj neznatno smanjena.1. Nacrt prijedloga Odluke o donošenju Plana za 2023. godinu ni u pogledu ovih izmjena nije obrazložen, pa moramo sami zaključiti da je intencija Plana za 2023. godinu smanjenje broja lokacija za predviđenih za 'beach- barove' i povećanje broja lokacija na kojima je moguće iznajmljivanje spomenutih sredstava.
2. Ne vidimo međutim objašnjenje za ukidanje lokacija 8.9. i 8.10. koje su bile predviđene Planom za ovu godinu, a za koje je naše društvo nositelj koncesijskih odobrenja.

Pregledom nacrta prijedloga Odluke o donošenju Plana za 2023. godinu zaključuje se da je lokacija 8.10. **jedina** lokacija od 9 planiranih za aqua-park koja je ukinuta, pa nije jasno zašto su prema predlagatelju Plana za 2023. godinu i dalje za aqua-park podesno 8 lokacija, a ova više nije.Aqua-park se na ukinutoj lokaciji nalazi neprekidno od 2005. godine, a kako smo već naveli, nismo nikada dobili na tu djelatnost primjedbu ni od Grada Pule ni od građana.U nabavu aqua-parka uložili smo pred pet godina iznos od 860.000,00 kuna, a pored poreznih troškova i troškova plaća djelatnika, investiciju do sada nismo uopće povratili, a kamo li da smo od nje ostvarili prihode.Stoga smatramo da ukidanje te lokacije nije pravi način gospodarenja pomorskim dobrom, jer smo u isto uključeni i mi nositelji koncesijskih odobrenja, a tijelo koje ih izdaje bi trebalo osim samih potreba građana i upravljanja pomorskim dobrom, voditi računa i o nositeljima koncesijskih odobrenja, barem utoliko da ih ne dovodi u poslovne gubitke donesenim i neobrazloženim izmjenama Planova.Kupnja aqua-parka kao osnovnog sredstva nije investicija koju je moguće opravdati u roku od pet godina i to je donositelju Plana poznato, ili bi moralo biti poznato. Ostalim vlasnicima aqua-parkova, njih 8, je to i omogućeno, pa se imamo razloga pitati zašto to ne bi bilo tako i kada je naše društvo u pitanju.1. Odluka JLS o godišnjem Planu upravljanja pomorskim dobrom sadržajno je u domeni diskrecijske odluke donositelja Plana, ali uopće je ne obrazložiti, odnosno ne obrazložiti njegove izmjene u odnosu na prošlogodišnji, i ne navesti razloge kojima se JLS rukovodila pri takvim izmjenama, odudara od proklamiranog načela transparentnosti u odlučivanju, kako prema dosadašnjim nositeljima koncesijskih odobrenja, tako i prema građanima.

Takvo postupanje nepotrebno dovodi do nagađanja o razlozima kojima su se tijela JLS rukovodila pri isključivanju starih, odnosno uključivanju novih lokacija u Plan, i sumnji da ti razlozi nisu imali veze s nastojanjem za poboljšanim upravljanjem pomorskim dobrom. 1. Zaključno stoga predlažemo izmjenu nacrta prijedloga Odluke o donošenju Plana upravljanja pomorskim dobrom na području Grada Pule-Pola za 2023. godinu, na način da njime budu, kao i 2022. godine, predviđene i lokacije 8.9. – djelatnost iznajmljivanja sredstava – pedaline – 6 komada, i 8.10. – komercijalno-rekreakcijski sadržaji – aqua park i drugi morski sadržaji.
 | **NE PRIHVAĆA SE**Analizom stanja prethodnih godina utvrđen je nedostatak prostornih kapaciteta na predmetnom području, odnosno prekapacitiranost prostornih resursa. |
| **13.** | **Ivan Dobrila <ivan@lullefoil.com>** | **Zaprimljeno 17.11.2022.**Poštovani,Lull obrt je ekskluzivni partner australskog brenda Fliteboard ([www.fliteboard.com](http://www.fliteboard.com)), najpoznatijeg proizvođača električnih hidrofoilnih surf dasaka na svijetu. Djelujemo za područje Istre te smo jedini koji nude Fliteboard školu surfanja, servis i prodaju na poluotoku.Surfanje električnom surf daskom omogućuje lebdenje iznad morske površine te je ova vrsta sporta trenutno broj 1 u svijetu vodenih sportova i kao takva pridonosi novim mogućnostima turističkog razvoja u krajevima u kojima je sport prisutan. Želja Lull obrta je staviti Pulu na kartu svijeta ovoga velikoga i svjetski priznatog proizvođača opreme te predvoditi izobrazbu mnogih ljudi u ovome novom sportu koji nudi i užitak i rekreaciju.Ovim putem htio bih predložiti mogućnost otvaranja mikrolokacije za iznajmljivanje dasaka za surfanje u Štinjanu u uvali kraj beach bara The Lost Bay. Ta lokacija trenutno ne nudi nikakvu rekreativnu turističku ponudu te smatramo da bi njeno uvrštavanje uvelike pridonijelo atraktivnosti i razvitku.Vjerujemo da ćete vidjeti relevantnost ovog vodenog sporta i mikrolokacije te da ćete uvažiti naš prijedlog i uvrstiti mikrolokaciju u plan upravljanja pomorskim dobrom na području Grada Pule za 2023. godinu.Uvrštavanjem navedene mikrolokacije otvara se mogućnost razvoja jednog vrhunskog svjetskog centar u našoj Puli.U prilogu je željena lokacija te nekoliko slika.Sa štovanjem | **PRIHVAĆA SE** |
| **14.** | **Miško Macolić Tomičić <info@gotoistria.com>** | **Zaprimljeno 17.11.2022.**Poštovani, moje ime je Miško Macolić Tomičić i direktor sam u tvrtki Nu Nu Production koja pod brendom GoToIstria ([www.gotoistria.com](http://www.gotoistria.com)) obavlja djelatnost vođenih turističkih tura kayakom. U ime tvrtke Nu Nu Production predlažemo uvrštavanje nove mikrolokacije za najam   kajaka 5 komada na lokaciji 2. Kupalište Stoja 2.2. Iznajmljivanje sredstava 5 kom Prilažemo i sliku iz zraka lokacije. Razlog uvrštenja je približavanje vodenih aktivnosti žiteljima Pule te omogućavanje upoznavanja lokalnih prirodnih atrakcija. Vjerujemo da bi dodavanje ove mikrolokacije obogatilo ponudu kupališta te na neki način pomoglo u samoj revitalizaciji kupališta. Za sva dodatna pojašnjenja stojimo na raspolaganju. Srdačno  | **NE PRIHVAĆA SE**Postupak raskida izdane Koncesije je u tijeku, do okončanja na predmetnoj lokaciji nije predviđena nikakva djelatnost izjamljivanja sredstava. |
| **15.** | **Ana Petin <ampetin@gmail.com>** | **Zaprimljeno 24.11.2022.**Poštovani,ovim putem šaljem Vam prijedlog prema Nacrtu prijedloga Odluke o donošenju Plana upravljanja pomorskim dobrom na području Grada Pule za 2023.g.:1. postavljanje još  jednog  kioska za ugostiteljstvo za obavljanje djelatnosti Ugostiteljstvo i trgovina na mikrolokaciji br.1. PUNTIŽELA - HIDROBAZA2. postavljanje terase ugostiteljskog objekta za obavljanje djelatnosti Ugostiteljstvo i trgovina na mikrolokaciji br. 1 PUNTIŽELA - HIDROBAZAZainteresirani smo za obavljanje djelatnosti ugostiteljstva i trgovine na prostoru HIDROBAZE, raspolažemo sa vlastitim sredstvima te potrebnom radnom snagom kako bi ponuda bila potpuna, a turisti zadovoljni. Planiramo podnijeti Zahtjev za izdavanjem koncesijskog odobrenja.Unaprijed se zahvaljujem.HALF j.d.o.o. | **NE PRIHVAĆA SE**Na traženoj lokaciji predviđena su tri kioska za ugostiteljstvo i jedna ambulantna prodaja. Smatra se dovoljnim. |
| **16.** | **Vlatka Turčinov <vlatka0808@gmail.com>** | **Zaprimljeno 24.11.2022.**Poštovani,Ovim putem Vam šaljem prijedlog za obavljanju djelatnosti na pomorskom dobru na lokaciji "Stara klaonica" Zainteresiran sam za uvrštenje na predmetnoj lokaciji: ugostiteljstvo-kiosk 12 m2 + 10 m2 terase i 20 ležaljka sa suncobranima Predmetnu lokaciju za djelatnost ugostiteljstvo i najam ležaljka sa suncobranima bi namjeravali koristiti za sezonu 2023 g.U prilogu Vam šaljemo pismo namjere i okvirno lokaciju gdje bi objekt bio smještenS poštovanjemDejan Turčinov | **NE PRIHVAĆA SE**Na predmetnoj lokaciji već je predviđena djelatnost ugostiteljstva i trgovine te nema prostornih mogućnosti za povećavanje kapaciteta. |
| **17.** | **Možemo! Pula <mozemo.pula@gmail.com>** | **Zaprimljeno 24.11.2022.****Komentari na prijedlog Odluke o donošenju** **Plana upravljanja pomorskim dobrom za 2023.**U roku predviđenom za dostavljanje primjedbi na e-savjetovanju, dostavljamo svoje komentare i zahtjeve za unaprjeđenjem Odluke.U prijedlogu predmetne odluke uočili smo neka poboljšanja u odnosu na prethodni Plan upravljanja - dopunu tablice s iznosom godišnje naknade koncesijskog odobrenja. Već ste u Planu za 2022. prihvatili neke naše sugestije za veću transparentnost (npr. sada se navodi iznos godišnje naknade za svako koncesijsko odobrenje i popis koncesijska odobrenja za koja se u tekućoj godini može uputiti zahtjev), no ne i druge brojne mogućnosti poboljšanja Plana upravljanja, pa se nadamo da ćete ih uvažiti ove godine.U nastavku dajemo prijedloge za dodatna poboljšanja, koja ne koštaju ni truda ni novca, a postižu se znatni pozitivni učinci što se transparentnosti tiče, pa molimo da se Plan upotpuni i tim podacima:**1)** U prijedlogu Odluke o donošenju Plana upravljanja pomorskim dobrom za 2023. stoji da se za redovno upravljanje pomorskim dobrom procjenjuju rashodi od 3 milijuna kuna. To je milijun kuna manje od iznosa rashoda planiranih za 2022. Takvo bi bitno smanjenje planiranih rashoda trebalo obrazložiti, zbog čega se ove godine prihodi smanjuju za čak 25%.Izvori sredstava za redovno upravljanje pomorskim dobrom su prihodi od koncesija i prihodi od koncesijskih odobrenja. Međutim, planirani iznos tih prihoda se ne navodi, premda ih je moguće utvrditi s velikom preciznošću. **Naš je prijedlog da se  Plan upravljanja pomorskim dobrom za 2023.  nadopuni** **podacima o vrstama i iznosu planiranih prihoda, te popisom aktivnosti na održavanju pomorskog dobra i njihovim procijenjenim rashodima, koje se planiraju u 2023.** Potrebno je navesti ukupni planirani prihod Grada u 2023. od koncesijskih odobrenja i koncesija. Prihod je potrebno navesti kako bi se iznos rashoda učinio realnim. Ako se iz prethodne 2022. godine prenosi neki nepotrošeni višak iz tog izvora prihoda, to treba i napisati. Tako se npr. u proračunu za 2023. našao "višak" prihoda od koncesija i odobrenja iz 2022. godine u iznosu od čak 113.723 eura (gotovo 860.000,00 kn). Taj će se višak koristiti za uređenje plaža u 2023. To je potrebno navesti u predmetnom Planu.U proračunu za 2023. stoji da su "prihodi od naknada za koncesije na pomorskom dobru planirani u iznosu od 398.151,00 EUR, a odnose se na prihode od koncesijskih odobrenja za obavljanje djelatnosti na pomorskom dobru". Taj iznos odgovara iznosu od 3 milijuna kuna koji je naveden kao ukupni iznos prihoda u 2023. Nedostaje, međutim, informacija o prenesenom višku iz 2022. od 860.000,00 kn. Tako da će ukupna sredstva na raspolaganju u 2023. biti gotovo 3,9 milijuna kuna. U proračunu za 2023. za uređenje plaža predviđen je kapitalni projekt K307007 i za njega je rezervirano 254.673 eura ili 1,9 milijuna kuna. Predlažemo da se u Planu upravljanja pomorskim dobrom za 2023. upišu ti iznosi i navede koja se plaža/e namjerava urediti tim kapitalnim projektom. Od preostala 2 milijuna kuna financirat će se spasilačka služba sa 699.500,00 kn.To znači da za sve ostale aktivnosti održavanja pomorskog dobra, koje se moraju navesti, ostaje 1,3 milijun cca.Predlažemo da se Planom upravljanja pomorskim dobrom planira dogradnja obalnog potpornog zida na plaži Valkane kako bi se spriječila daljnja erozija zemlje u more. Zid se nalazi na početku šetnice Lungomare, a erozija je vidljiva po golom korijenju borova i erozije crvene zemlje na plaži i u more za svake kiše. Sve je to potrebno navesti kako bi upravljanje pomorskim dobrom bilo realno i transparentno, te kako bi se moglo pratiti ispunjenje preuzetih obaveza i ciljeva.Zakon propisuje minimum uvjeta koji se moraju zadovoljiti prilikom donošenje akata vezano za transparentnost. Taj viši standard transparentnosti predlažemo dopunom Plana upravljanja pomorskim dobrom na sljedeći način:* iznos planiranih prihoda te specifikacija planiranih rashoda (po stavkama),
* iznos planiranih rashoda po stavkama,
* ime fizičke ili pravne osobe nositelja odobrenja (podaci o imenu nositelja koncesijskog odobrenja ne mogu biti predmet GDPR-a),
* objava svih podataka na webu Grada na zasebnoj stranici Pomorsko dobro (Uredba o postupku davanja koncesijskog odobrenja u čl. 3 propisuje da je "tijelo grada/općine pri kojem djeluje Vijeće dužno voditi evidenciju Odobrenja", te da "evidencija Odobrenja mora sadržavati podatke o nositelju Odobrenja, lokaciji, vrsti djelatnosti koja se obavlja, sredstvima s kojima se obavlja djelatnost, te visini naknade za odobrenje i vremenskom roku na koji je Odobrenje dato" - držimo da bi sve te podatke trebalo učiniti javnima).

**2)** Za dodjelu koncesijskih odobrenja nije nužno provoditi postupak javnog prikupljanja ponuda. To odobrenje, prema regulaciji članka 39. stavka 2. i 3. ZPDML-a, daje Vijeće za dodjelu koncesijskih odobrenja.Metoda "najbržeg prsta" u podnošenju zahtjeva za dodjelu koncesija (koja je prethodnih godina rezultirala odlascima u poštu na Bajakovu) je nezakonita i treba učiniti napor da se osmisle dodatni kriteriji koji će takvu praksu učinit prošlošću.Umjesto odredbe "ukoliko se za istu mikrolokaciju prijavi više podnositelja zahtjeva, prednost ima podnositelj koji je prvi predao uredan i potpun zahtjev", **zakon nalaže prave kriterije koji će odrediti koji je zahtjev / ponuda povoljnija u slučaju više zahtjeva za djelatnosti na istoj mikrolokaciji. U nastavku dajemo pregled sudskih presuda u tom smislu.**Svi prijedlozi i obrazloženja preuzeti su iz stručnog rada Silvija Čovića, dipl. iur. "Sporni aspekti dodjele koncesijskih odobrenja na pomorskom dobru", Zbornik radova Pravnog fakulteta u Splitu, god. 57, 1/2020, str. 211-237: "**3.6. Kriteriji dodjele koncesijskog odobrenja za istu mikrolokaciju** „Raspravljajući“ o kriterijima dodjele koncesijskog odobrenja za istu mikrolokaciju na pomorskom dobru, upravni sudovi su donijeli nekoliko bitnih odluka. Upravni sud u Splitu je donio obje presude u prvom stupnju, s time da je jedna postala pravomoćna u prvom stupnju, a druga je potvrđena od Visokog upravnog suda. Riječ je o presudama suda u Splitu poslovni broj UsIjn-32/2015-23 od 30. lipnja 2017.76 i onoj broj UsIjn-5/2015-15 od 30. prosinca 2016.77, odnosno presudi Visokog upravnog suda poslovni broj Usž-468/2018-2 od 5. srpnja 2018. U oba predmeta se pokazalo spornim koji su razlozi, odnosno kriteriji bili ključni pri izboru između više podnositelja zahtjeva za davanjem koncesijskog odobrenja, iako su svi oni udovoljavali propisom utvrđenim uvjetima za „ishođenje“ tog odobrenja na istoj mikrolokaciji (za istu kalendarsku godinu). **Prvostupanjski sud je u tim predmetima zauzeo pravno shvaćanje, odnosno ocijenio da su javnopravna tijela dužna, pri davanju koncesijskog odobrenja, u obrazloženju navesti jasne i konkretne razloge koji su bili ključni pri izboru jednog od podnositelja zahtjeva koji udovoljavaju kumulativno propisanim uvjetima za davanje toga odobrenja. Drugačije izneseno, ona su dužna dati obrazložene razloge iz kojih bi bilo razvidno zašto je izabrani podnositelj zahtjeva za dodjelu koncesijskog odobrenja „povoljniji“ od onoga kojem to odobrenje za istu mikrolokaciju i za istu kalendarsku godinu nije dano.78** Izloženo pravno shvaćanje je „potvrdio“ i Visoki upravni sud u presudi poslovni broj Usž-468/2018-2, koji je istaknuo: ...*sud pravilno primjećuje da javnopravno tijelo prvog stupnja nije pri donošenju odluke o dodjeli koncesijskog odobrenja dalo jasne i dostatne i relevantne razloge rješavanja upravne stvari koje bi imale svoje uporište u činjenicama utvrđenim tijekom postupka te da je stoga pravilno prvostupanjsko tijelo poništilo navedeno prvostupanjsko rješenje rješenjem koje je predmet ovog upravnog spora*...79 78 Iz teksta presude broj UsIjn-32/2015-23: ....*Člankom 8. stavkom 1. Godišnjeg plana propisano je da će se kod donošenja odluke vijeće za davanje koncesijskog odobrenja voditi sljedećim kriterijima:* ***kvaliteta ponude, mjesne potrebe za pružanje određenih vrsta usluga, raznolikost ponude, urednost u podmirivanju svih novčanih obveza prema Ministarstvu financija, općini B. i tvrtkama u vlasništvu općine B.,*** *dok je stavkom 2. toga članka propisano da Vijeće za davanje koncesijskih odobrenja ima pravo neprihvaćanja svih pristiglih ponuda. Ukoliko se za istu mikrolokaciju do sazivanja sjednice vijeća za davanje koncesijskog odobrenja zaprimi više zahtjeva, prednost će se pod istim uvjetima dodijeliti po sljedećim prioritetima: 1. udovoljavanje kriterija iz stavka 1. toga članka; 2. dosadašnji korisnik pod uvjetom da je u dosadašnjem pružanju usluga bio uredan, da je u dosadašnjem pružanju usluga poštivao općinsku odluku, odnosno odobrenje i da na njegov rad i usluge nisu evidentirane pritužbe od strane nadležnih institucija ili komunalnog redara Općine B. te 3. po datumu predaje potpunog* zahtjeva za koncesijsko odobrenje nakon stupanja na snagu Godišnjeg plana upravljanja pomorskim dobrom za 2015. godinu (čl. 8. st. 3. Godišnjeg plana). Iz sadržaja pobijane prvostupanjske odluke (...), u bitnome, proizlazi da je odbijen zahtjev podnositeljice, zainteresirane osobe (...) za davanjem koncesijskog odobrenja, budući da ona nije prošlogodišnja korisnica pomorskog dobra i da nema prednost iz članka 8. stavka 2. točke 2. Godišnjeg plana. Pritom se, prema sadržaju toga rješenja, vijeće vodilo kriterijima iz članka 8. Godišnjeg plana. U izloženom, a posebno cijeneći sadržaj spisa upravnoga tijela i obrazloženja, prvostupanjska odluka Vijeća za dodjelu koncesijskih odobrenja Općine B. je u potpunosti nerazumljiva i proturječna te ima nedostataka zbog kojih se ne može ispitati, a osobito stoga što ne sadrži utvrđeno činjenično stanje, razloge koji su bili odlučujući pri ocjeni svakoga pojedinog dokaza i razloge iz kojih bi bilo vidljivo zbog čega nije usvojen zahtjev podnositeljice I. K. i zbog čega drugi koji su odabrani ispunjavaju uvjete odnosno imaju pravo prvenstva pri dodjeli koncesijskog odobrenja prema kriterijima iz članka 8. Godišnjeg plana. Time su u konkretnom predmetu grubo povrijeđene odredbe članka 98. stavka 5. i članka 120. stavka 2. i 3. Zakona o općem upravnom postupku („Narodne novine“, broj: 47/09, u daljnjem tekstu: ZUP). Sud mora primijetiti da način na koji je javnopravno tijelo prvoga stupnja protumačilo i primijenilo mjerodavne zakonske i podzakonske norme može se smatrati u potpunosti arbitrarnim, budući da, pri donošenju odluke o dodjeli koncesijskog odobrenja, nisu dali jasne, dostatne i relevantne razloge rješavanja upravne stvari koji bi imali svoje uporište u činjenicama utvrđenim tijekom postupka, vodeći računa posebno o kriterijima za dodjelu koncesijskog odobrenja sadržanim u članku 8. Godišnjeg plana koji je donesen u skladu s ovlasti iz članka 5. stavka 1. Uredbe.... Recentna upravnosudska praksa je također pokazala da su u praktičnom djelovanju javnopravnih tijela u tim vrstama upravnih postupaka zapažene situacije ... arbitriranog postupanja pri izboru između više podnositelja zahtjeva za istu mikrolokaciju na pomorskom dobru, čime je potvrđena i druga uvodno postavljena hipoteza. Takav način postupanja podriva same temelje svakoga uređenog pravnog poretka te bitno narušava načela vladavine prava i pravne sigurnosti u tim upravnim postupcima. Uzrok tomu svakako valja tražiti dijelom i u manjkavoj zakonskoj i podzakonskoj regulaciji."**3).** Poglavlje 5 Mikrolokacije (VI) potrebno je uskladiti sa zakonom:Silvio Čović, dipl. iur. "Sporni aspekti dodjele koncesijskih odobrenja na pomorskom dobru", Zbornik radova Pravnog fakulteta u Splitu, god. 57, 1/2020, str. 211-237: "S druge strane, vezano za urednost zahtjeva, sud je zauzeo pravni stav da je javnopravno tijelo u situaciji da podnositelj nije priložio zahtjevu za davanje koncesijskog odobrenja nužnu dokumentaciju dužno, supsidijarnom primjenom odredbi članka 47. stavka 3. ZUP-a, pozvati ga zaključkom da to učini u primjerenom roku, a u situaciji da on to ne učini ni u ostavljenom roku, javnopravno tijelo bi bilo dužno postupiti shodno odredbi članka 47. stavka 4. ZUP-a." **4)** Poglavlje 5 Mikrolokacije (VI) potrebno je uskladiti sa zakonom:Silvio Čović, dipl. iur. "Sporni aspekti dodjele koncesijskih odobrenja na pomorskom dobru", Zbornik radova Pravnog fakulteta u Splitu, god. 57, 1/2020, str. 211-237: "Tako je Visoki upravni sud, u presudi poslovni broj Us-457/10-8 od 22. kolovoza 2012., zauzeo pravno shvaćanje da se postavljanjem plutača na pomorskom dobru ograničava upotreba pomorskog dobra zbog čega je takvu djelatnost moguće obavljati samo na temelju koncesije, a ne koncesijskog odobrenja, u smislu odredbi članka 7. stavka 1. i 2., 16. stavak 1. i 38. stavak 1. ZPDML-a."Ovo se odnosi na planirana koncesijska odobrenja za skutere za čije se korištenje dozvoljava postavljanje plutača. **5)** U Odluci u poglavlju 2 (II) stoji: "Grad Pula upravlja pomorskim dobrom u skladu sa Zakonom o pomorskom dobru i morskim lukama, Uredbom o postupku davanja koncesijskog odobrenja na pomorskom dobru i ovim Planom na način da:- uređenjem plaža dovozom i razastiranjem prihvatljivih materijala (u kemijskom i litološkom smislu, te definiranom volumenu sedimenta).''Ova odredba o nasipavanju morskih plaža ima izrazito negativne posljedice i trebalo bi ju uvjetovati prethodnim radnjama opisanima u rezultatima istraživanja o nasipavanju plaža, te provedbom procjene utjecaja na okoliš, sukladnoj važećoj Uredbi, za nasipavanja u duljini obale većoj od 50 metara. Pri tome treba voditi računa da se štetno nasipavanje često provodi pod izgovorom dohrane i ta dva pojma treba razlikovati.Dajemo zaključak i preporuke iz brošure [Utjecaj nasipavanja obale i dohranjivanja plaža na morske pridnene zajednice](https://www.google.com/url?sa=t&rct=j&q=&esrc=s&source=web&cd=&ved=2ahUKEwiNoPXAwsb7AhWYi_0HHWk8AW4QFnoECA0QAQ&url=https%3A%2F%2Fsunce-st.org%2Fwp-content%2Fuploads%2F2022%2F06%2FUtjecaj-nasipavanja-obale_Strucni-osvrt_SEAS_FINAL.pdf&usg=AOvVaw0_vF-SuKDE7gmnv-k0M3Bj) "Vezano za potencijalne utjecaje nasipavanja (i dohranjivanja) plaža na biljne i životinjske zajednice, ističe se problem fizičkoga prekrivanja morskoga dna koji posebno dolazi do izražaja kad su u pitanju ugrožene biljne i životinjske vrste koje se nakon uništavanja (prekrivanjem dna) teško oporavljaju ili se nikako ne oporavljaju, na primjer, livade zaštićene cvjetnice *Posidonia oceanica* te plemenita periska *Pinna nobilis*. Kao još veći ekološki problem se ističe primjena neodgovarajućega materijala za nasipavanje (i dohranjivanje) koji u sebi ima povećani udio čestica gline i praha koje plutaju te organskih primjesa. Prilikom nasipavanja takvim neprikladnim materijalom dolazi do sedimentacije sitnih čestica na širokom području oko plaže, što dovodi do sprječavanja procesa fotosinteze te ugibanja algi i cvjetnica na dnu i posljedično do ugibanja životinjskih organizama."Umjesto nasipavanja plaža, zbog komercijalne eksploatacije, s velikim negativnim utjecajem, postoje mogućnosti koje treba promicati: drvene platforme ili sunčališta na "sekundarnim" plažama, izvan pojasa kamenite obale, postavljanje “sezonskih” sunčališta koja se nakon ljetne sezone mogu ukloniti. Nije nam poznato da je ijednoj plaži u Puli potrebna sanacija zbog erozije. U takvim bi slučajevima bilo potrebno definirati izloženost plaže ovisno o njenoj orijentaciji u odnosu na glavne smjerove puhanja dominantnih vjetrova, te se time definirala ranjivost i otpornost plaže; definirati količine potrebnog materijala za dohranu, prostorni raspored, vrijeme u godini i period nasipavanja; mjerenjima utvrditi idealan raspon veličine zrna materijala potrebnog za dohranu/izradu pojedine plaže, ovisno o valnim prilikama, a vodeći računa o vizualnim i karakteristikama mineralnog sastava sedimenta plaža na obližnjim prirodnim plažama, itd.**6)** Postoji veliko nezadovoljstvo učinkovitošću rada službe komunalnog redarstva. Komunalni redari Grada Pule dužni su vršiti nadzor nad korištenjem pomorskog dobra. Kako bi ta njihova obaveza bila ispunjena, potrebno je navesti koliko su puta i u kojim slučajevima intervenirali na pomorskom dobru u 2022., te planirati broj sati u 2023. za kojih će vršiti proaktivni nadzor nad pomorskim dobrom. Stoga predlažemo da se u Planu navedu kontakti (ime i telefon) osoba koje su zadužene za kontinuirani nadzor pomorskog dobra i kojima građani mogu prijaviti prekršaje ili štetne događaje. **7)** Među planiranim aktivnostima na održavanju pomorskog dobra ne spominju se oprema i sredstva za hitnu intervenciju u slučaju iznenadnog onečišćenja mora. Svaka bi JLS trebala na raspolaganju imati i svake godine kupovati dodatna sredstva i opremu (plutajuće brane, raspršivače nafte i slično), budući da je iznenadno onečišćenje mora moguće, a ogromne štete mogu se spriječiti samo brzom intervencijom. Ima li Pula neku zalihu te opreme? Je li ona dovoljna? Sustav reagiranja na iznenadna onečišćenja postoji, ne možemo procijeniti njegovu učinkovitost, ali mu zasigurno neće štetiti postojanje dodatne opreme i sredstva, kako bi intervencije u Puli bile brže i učinkovitije. **S poštovanjem,****Možemo! Pula** | **DJELOMIČNO SE PRIHVAĆA**1. Prihodi od koncesija koje su date od strane RH, a koji se prihoduju u 1/3 dijela nisu prihodi koji se mogu predvidjeti sa velikom preciznošću obzirom da ovise o varijabilnom dijelu koncesije koju je dodjelila RH i koja istima raspolaže te ih u unaprijed definiranim rokovima ne upućuje u Proračun Grada Pule.

U dijelu planiranih sredstava za provođenje odluke planirati će se 511.874,00 kn.Što se tiče izgradnje obalnog zida na Kupalištu Valkane projekt je u postupku pripreme tehničke dokumentacije i planiran je ovom Odlukom.Od kapitalnih objekata planirana je izgradnja šetnice Uvala Stoja i mol na Fratarskom otoku. Što se tiče procjenjenih rashoda oni su specificirani u Proračunu i ovom Odlukom se pojedinačno neće isticati.U dijelu prijedloga o objavi podataka isti se prihvaća i podaci će biti objavljeni u tabličnom dijelu Odluke o na Web-u.1. Odlukom nije predviđeno javno prikupljanje ponuda, koncesijsko odobrenje je upravni akt na čije donošenje se primjenjuju odredbe Zakona o općem upravnom postupku (NN 47/09 i 110/21), dok su posebitosti propisane Zakonom o pomorskom dobru i morskim lukama („NN“ 158/03, 100/04, 141/06, 38/09, 123/11, 56/16 i 98/19) te Uredbom o postupku davanja koncesiskih odobrenja na pomorskom dobru. Nadalje, sukladno uputi nadležnog Ministarstva, zaključno zahtjevi za koncesijskim odobrenjem rješavanju se isključivo prema redosljedu zaprimanja, kako je uvjet za dodjelu istoga usklađenost s Godišnjim planom upravljanja pomorskim dobrom te kako nije dopušteno planom upravljanja pomorskim dobrom davanje prednosti pojedinim podnosiocima zahtjeva po bilo kakvoj osnovi (prethodni uredni korisnik, branitelj, socijalni slučaj, obrt/društvo registrirano na području grada i sl.)
2. Odluka / mikrolokacije su u cjelosti usklađene sa zakonom i uputom nadležnog Ministarstva te Lučkom kapetanijom.
3. Prethodno odgovoreno
4. Nasipavanje plaža u opisanom se na području Grda Pule ne provodi, u pravilu se radi o manjoj prihrani i ravnanju postojećih plaža.
5. Ne prihvaća se, nije predmet odluke, Komunalno redarstvo o svom radu podnosi redovita izvješća, a kontakti su dostupni na web stranicama Grada Pule.
6. Ne prihvaća se, nije predmet Odluke, niti nadležnost Grada Pule. Predmetno je u nadležnosti Istarske županije.
 |
| **18.** | **Atilio Tomišić <atiliotomisic@gmail.com>** | **Zaprimljeno 25.11.2022.**Poštovani,dozvolite nam da ovim putem predstavimo našu ideju, viziju, mogućnosti, namjeru i stručnost u realiziranju ideje na mikrolokaciji Hidrobaza koja bi doprinijela gradu Puli u pogledu turističke ponude i konkurentnosti na turističkom tržištu kao i pogodnosti za same mještane grada Pule.Zajedničkim razmišljanjem te analiziranjem došli smo do ideje o ostvarivanju poslovne suradnje između nas i Grada Pule. Zainteresirani smo za uređenje neuređenog dijela plaže na području mikrolokacije Hidrobaza, k.č. 254/1 konkretno dio od granice sa općinom Fažana do odbojkaškog igrališta (označeno u prilogu br.1). Ideja je o uređenju plaže koja će biti na ponos svim stanovnicima grada Pule, te čime ćemo zasigurno povećati turističku ponudu grada Pule i ići u susret sa svjetskim trendovima. Ideja je neuređeni dio mikrolokacije Hidrobaza urediti po svim ekološki prihvatljivim standardima, postaviti sadržaje za djecu i za sve goste navedenog dijela. Tražimo koncesijsko odobrenje na navedeno područje na rok od 5 (pet) godina s obzirom na ulaganja.Dana 11.10.2022. predali smo u pisarnici Grada Pule pismo namjere i poslovne suradnje vezano uz mikrolokaciju Hidrobaza.Neuređeno područje mikrolokacije Hidrobaza bi uredili stazama od prirodnog drva te bi na isto područje postavili baldahine od prirodnog materijala te najsuvremenije ležaljke i suncobrane na tržištu, kao i hortikulturno uređenje kako bi obogatili ponudu mikrolokacije te je podigli na višu razinu. Sva sredstva koja bi koristili su od renomiranih svjetskih proizvođača.Predlažemo da se u plan upravljanja pomorskim dobrom na području grada Pule-Pola za 2023. godinu za mikrolokaciju Hidrobaza uvrste sljedeće djelatnosti:* Djelatnost iznajmljivanja sredstava – pedaline 6 komada
* Djelatnost iznajmljivanja sredstava – sup 6 komada
* Djelatnost iznajmljivanja sredstava – kajak 6 komada
* Djelatnost komercijalno-rekreacijskog sadržaja – baldahini 20 komada
* Djelatnost komercijalno-rekreacijskog sadržaja – ležaljke 200 komada
* Djelatnost komercijalno-rekreacijskog sadržaja - suncobrani 100 komada
* Djelatnost ugostiteljstva i trgovine – kiosk za ugostiteljstvo 1 komad
* Djelatnost ugostiteljstva i trgovine – terasa ugostiteljskog objekta 15m2

Tomišić AtilioKristof Debeljaković | **NE PRIHVAĆA SE**Na predmetnoj lokaciji već su predviđene tražene djelatnosti, te nema prostornih mogućnosti za povećavanje kapaciteta.Uređenje plaže je u nadležnosti Grada Pule, a nikako nositelja koncesijskih dobrenja. |
| **19.** | **Posejdon <morski.vuk052@gmail.com>** | **Zaprimljeno 25.11.2022.**Poštovani,Predlažemo da u Planiranim aktivnosti upravljanja pomorskim dobrom izmijenite i uvedete sljedeće odredbe na način da kod: - provođenje redovitih aktivnosti potrebnih za nesmetano korištenje uređenih plaža, sa svrhom osiguranja tehničke ispravnosti i sigurnosti boravka i kretanja na plažama, uz obvezan kontinuirani nadzor predvidite nabavu i montažu sustava video nadzora zbog potrebne razine sigurnosti boravka i kontinuirani nadzor plaža i kupališta,- postavljanje obavještajnih ploča predvidite ploče o informacijama o spasiocima na plažama na kupalištu i području koje je pod nadzorom spasioca,- provođenje ispitivanja kakvoće mora na plažama te organizaciju i provedbu poslova koji se tiču sigurnosti kupača na plažama (obuka spasilačkih službi, postavljanje i održavanje psiholoških brana) dodate "obuku i RAD spasilačkih službi na plažama i kupalištima pod upravljanjem Grada Pula-Pola", - umjesto "naknade za rad članovima spasilačke službe", navedete "sredstva za rad Službe spašavanja na kupalištima i plažama pod upravljanjem Grada Pula - Pola (naknade za rad članovima Službe, nabava opreme i sredstva za rad Službe, unapređenje rada Službe, i sl.)", - izrade dokumentacije dodate i izradu dokumentacije za procjenu rizika na plažama za potrebe Službe za spašavanje. Lijep pozdrav,  | **PRIHVAĆA SE** |
| **20.** | **Cristian Jelenić <mapogoinfo@gmail.com>** | **Zaprimljeno 27.11.2022.**Poštovani,U prilogu se nalazi prijedlog za Plan upravljanja pomorskim dobrom Grada Pule za 2023.godinu.Unaprijed hvala.Srdačno,Mapogo dooCristian JelenicMapogo d.o.o.Cokuni 8, 52208 KrnicaOIB: 82065520263gsm: +385922615070Grad PulaViječe za upravljanjepomorskim dobromPrijedlog za upravljanje pomorskim dobromMapogo doo predlaže upravnom vijeću za upravljanje pomorskim dobrom donošenje odluke o mogučnosti davanja koncesije za iznajmljivanje Stand Up Paddle dasaka (SUP) 6 komada, koncesije za iznajmljivanje bicikala 10 komada. Navedene koncesije bi bile na području Uvale Valovine.Koncesije se predlažu za Plan upravljanja pomorskim dobrom na području grada Pule za 2023. godinu i na dalje.Pula, 27.11.2022Mapogo dooCristian Jelenić | **NE PRIHVAĆA SE**Na predmetnoj lokaciji već su predviđene tražene djelatnosti, te nema prostornih mogućnosti za povećavanje kapaciteta. |
| **21.** | **Ana Petin <ampetin@gmail.com>** | **Zaprimljeno 28.11.2022.**Poštovani,ovim putem šaljem Vam prijedlog prema Nacrtu prijedloga Odluke o donošenju Plana upravljanja pomorskim dobrom na području Grada Pule za 2023.g.:1. postavljanje još  jednog  kioska za ugostiteljstvo za obavljanje djelatnosti Ugostiteljstvo i trgovina na mikrolokaciji br.1. PUNTIŽELA - HIDROBAZA2. postavljanje terase ugostiteljskog objekta za obavljanje djelatnosti Ugostiteljstvo i trgovina na mikrolokaciji br. 1 PUNTIŽELA - HIDROBAZAZainteresirani smo za obavljanje djelatnosti ugostiteljstva i trgovine na prostoru HIDROBAZE, raspolažemo sa vlastitim sredstvima te potrebnom radnom snagom kako bi ponuda bila potpuna, a turisti zadovoljni. Planiramo podnijeti Zahtjev za izdavanjem koncesijskog odobrenja.Unaprijed se zahvaljujem.HALF j.d.o.o.OIB: 31111279738Odvojak Frana Supila 4, 33515 OrahovicaAna-Marija Petin, direktoricamob: 099 736 8562 | **NE PRIHVAĆA SE**Na predmetnoj lokaciji već su predviđene tražene djelatnosti, te nema prostornih mogućnosti za povećavanje kapaciteta. |